## Plan prijama u državnu službu u tijela državne uprave, stručne službe i urede Vlade Republike Hrvatske za 2008. godinu

### NN 36/2008 (29.3.2008.), Plan prijama u državnu službu u tijela državne uprave, stručne službe i urede Vlade Republike Hrvatske za 2008. godinu

# SREDIŠNJI DRŽAVNI URED ZA UPRAVU

**1229**

Na temelju članka 43. stavka 2. Zakona o državnim službenicima (»Narodne
novine«, broj 92/05 i 107/07), i članka 34.b. Dodatka I. Kolektivnom ugovoru za
državne službenike i namještenike (»Narodne novine«, broj 77/07), uz prethodnu
suglasnost Ministarstva financija, Središnji državni ured za upravu donio je
dana 20. ožujka 2008. godine

## PLAN PRIJAMA

### U DRŽAVNU SLUŽBU U TIJELA DRŽAVNE UPRAVE, STRUČNE SLUZBE I UREDE VLADE REPUBLIKE HRVATSKE ZA 2008. GODINU

I.

Plan prijama u državnu službu donosi se za ministarstva, središnje državne
urede, državne upravne organizacije, urede državne uprave u županijama, te
stručne službe i urede Vlade Republike Hrvatske, osim za ministarstva koja su
ustrojena odnosno promijenila djelokrug sukladno Zakonu o izmjenama i dopunama
Zakona o ustrojstvu i djelokrugu središnjih tijela državne uprave (»Narodne
novine“, broj 5/08).
Plan prijama u državnu službu utvrđuje se za 2008. godinu (kratkoročni plan).
Plan prijama utvrđuje se na temelju pisanih prijedloga tijela iz stavka 1. ove
točke i uz prethodnu suglasnost Ministarstva financija.
Za ministarstva koja nisu obuhvaćena Planom prijama, ovaj Ured donijet će Dopunu
Plana prijama nakon što dostave prijedloge usklađene s novim uredbama o
unutarnjem ustrojstvu i pravilnicima o unutarnjem redu.

II.

Na temelju ovog Plana slobodna radna mjesta popunjavat će se putem javnog
natječaja, internog oglasa ili premještajem.
Radna mjesta koja se popunjavaju na određeno vrijeme popunjavat će se putem
oglasa koji se objavljuje u Hrvatskom zavodu za zapošljavanje.
Tijela iz točke I. ovoga Plana popunjavat će radna mjesta prema ovom Planu. u
skladu s pravilnikom o unutarnjem redu i osiguranim financijskim sredstvima.

III.

Stvarno stanje popunjenosti radnih mjesta, popunjenost radnih mjesta
pripadnicima nacionalnih manjina, popunjenost radnih mjesta osobama s
invaliditetom, potreban broj državnih službenika na neodređeno vrijeme, potreban
broj vježbenika i potreban broj državnih službenika na određeno vrijeme,
utvrđuje se u tabeli koja je sastavni dio Plana.
Stvarno stanje popunjenosti radnih mjesta iz stavka I. obuhvaća prikaz ukupnog
broja zaposlenih državnih službenika i namještenika u tijelima, a planira se
potreban broj državnih službenika.

IV.

Prilikom popunjavanja radnih mjesta, tijela državne uprave dužna su provoditi
odredbe Ustavnog zakona o pravima nacionalnih manjina i Zakona o sustavu državne
uprave, kojima je regulirano osiguravanje zastupljenosti pripadnika nacionalnih
manjina u tijelima državne uprave.
Tijekom 2008. godine planira se ukupno 158 radnih mjesta za pripadnike
nacionalnih manjina u središnjim tijelima državne uprave i 44 radnih mjesta u
uredima državne uprave u županijama. Radna mjesta koja će biti popunjena
pripadnicima nacionalnih manjina uključena su u ukupni broj planiranih potreba
za popunjavanjem radnih mjesta.

V.

Prilikom popunjavanja radnih mjesta, tijela državne uprave dužna su voditi
računa o zapošljavanju osoba s invaliditetom, sukladno Zakonu o profesionalnoj
rehabilitaciji i zapošljavanju osoba s invaliditetom, te u tu svrhu odrediti
primjerena radna mjesta i uvjete rada.
Prema podacima o broju zaposlenih osoba s invaliditetom, u tijelima državne
uprave potrebno je do 31. prosinca 2008. godine zaposliti ukupno 128 osoba s
invaliditetom radi ispunjavanja dužnosti zapošljavanja najmanje jedne osobe s
invaliditetom na svakih 42 zaposlenih. Radna mjesta koja će biti popunjena
osobama s invaliditetom uključena su u ukupni broj planiranih potreba za
popunjavanjem radnih mjesta.

VI.

Osobe iz točke IV. i V. ovoga Plana, kao i sve druge osobe koje ostvaruju pravo
prednosti pri zapošljavanju sukladno posebnom zakonu, dužne su se u prijavi na
natječaj pozvati na to pravo i imaju prednost u odnosu na ostale kandidate pod
jednakim uvjetima.

VII.

Središnji državni ured za upravu revidirat će, u suradnji s jedinicama za
službeničke odnose u tijelima iz točke I. Plana prijama, planirane potrebe
popunjavanja radnih mjesta u svrhu utvrđivanja potreba izmjena i dopuna
usvojenog Plana prijama u državnu službu.
Revizija potreba popunjavanja radnih mjesta vršit će se, u pravilu, jednom u
godini ili ukoliko se utvrdi da tijela iz točke I. ovoga Plana ne provode
postupke popunjavanja radnih mjesta.
Središnji državni ured za upravu može, po reviziji Plana ili izvan rokova
navedenih u stavku I. ove točke, izmijeniti ili dopuniti ovaj Plan i na
obrazloženi zahtjev tijela iz točke I.

VIII.

Plan prijama u državnu službu za tijela državne uprave i stručne službe i urede
Vlade Republike Hrvatske u 2008. godini primjenjuje se od dana donošenja.

Klasa: 112-01/07-01/999
Urbroj: 515-06-01/01-08-95
Zagreb, 20. ožujka 2008.

Državni tajnik
**Antun Palarić**, v. r.

PLAN PRIJAMA U DRŽAVNU SLUŽBU U 2008. GODINI

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Naziv državnog tijela | Stanje popunjenosti radnih mjesta | Stanje popunjenosti radnih mjesta pripadnicima nac. manjina | Stanje popunjenosti radnih mjesta osobama s invaliditetom | Planirani broj državnih službenika na neodređeno vrijeme | | Potreban broj pripadnika nacionalnih manjina | Potreban broj osoba s invaliditetom | Potreban broj državnih službenika na određeno vrijeme |
| Izvanredan prijam | Redovan prijam (vježbenici) |
|  |  | 1 | 2 | 3 | 4a | 4b | 5 | 6 | 7 |
| **Ministarstva** | | | | | | | | | |
| 1. | Ministarstvo vanjskih poslova i europskih integracija | 1523 | 20 | 30 | 30 | 30 | 10 | 6 | 58 |
| 2. | Ministarstvo financija | 7922 | 254 | 226 | 626 | 291 | 13 | 0 | 145 |
| 3. | Ministarstvo obrane | 1223 | 13 | 49 | 76 | 88 | 11 | 0 | 0 |
| 4. | Ministarstvo unutarnjih poslova |  | 1161 | 473 | 237 | 1548 | 50 | 20 | 208 |
| 5. | Ministarstvo pravosuđa | 3040 | 99 | 44 | 116 | 29 | 41 | 31 | 26 |
| 6. | Ministarstvo gospodarstva, rada i poduzetništva | 244 | 7 | 0 | 71 | 16 | 0 | 5 | 10 |
| 7. | Ministarstvo zaštite okoliša, prostornog uređenja i graditeljstva | 550 | 17 | 1 | 113 | 9 | 10 | 12 | 15 |
| 8. | Ministarstvo zdravstva i socijalne skrbi | 315 | 8 | 3 | 44 | 16 | 1 | 1 | 19 |
| 9. | Ministarstvo znanosti, obrazovanja i športa | 296 | 9 | 2 | 17 | 0 |  | 5 | 12 |
| 10. | Ministarstvo kulture | 472 | 10 | 8 | 20 | 0 | 3 | 2 | 5 |
| 11. | Ministarstvo obitelji, branitelja i međugeneracijske solidarnosti | 206 | 6 | 5 | 21 | 7 | 1 | 0 | 0 |
| **Središnji državni uredi** | | | | | | | | | |
| 1. | SDU za razvojnu strategiju i koordinaciju fondova EU | 48 | 1 | 0 | 4 | 3 | 2 | 1 | 5 |
| 2. | SDU za e-Hrvatsku | 21 | 0 | 0 | 4 | 1 |  | 0 | 0 |
| 3. | SDU za upravljanje državnom imovinom | 46 | 0 | 0 | 10 | 0 | 0 | 1 | 0 |
| 4. | SDU za upravu | 102 | 1 | 3 | 10 | 2 | 2 | 0 | 5 |
| **Državne upravne organizacije** | | | | | | | | | |
| 1. | Državna geodetska uprava | 1114 | 61 | 31 | 64 | 44 | 0 | 0 | 161 |
| 2. | Državna uprava za zaštitu i spašavanje | 671 | 20 | 19 | 70 | 20 | 0 | 0 | 2 |
| 3. | Državni hidrometeorološki zavod | 409 | 27 | 1 | 5 | 16 |  | 8 | 3 |
| 4. | Državni inspektorat | 870 | 26 | 6 | 53 | 42 | 5 | 14 | 0 |
| 5. | Državni zavod za intelektualno vlasništvo | 99 | 6 | 0 | 18 | 11 | 2 | 2 | 0 |
| 6. | Državni zavod za mjeriteljstvo | 108 | 0 | 0 | 17 | 1 |  | 2 | 0 |
| 7. | Državni zavod za nuklearnu sigurnost | 12 | 0 | 0 | 5 | 0 | 0 | 0 | 0 |
| 8. | Državni zavod za statistiku | 412 | 25 | 6 | 32 | 10 | 7 | 6 | 4 |
| 9. | Državni zavod za zaštitu od zračenja | 8 | 0 | 0 | 3 | 1 | 0 | 0 | 3 |
| **Uredi državne uprave u** | | | | | | | | | |
| 1. | Bjelovarsko-bilogorskoj županiji | 131 | 22 | 7 | 2 | 7 | 0 | 0 | 0 |
| 2. | Brodsko-posavskoj županiji | 167 | 7 | 11 | 4 | 1 | 0 | 0 | 0 |
| 3. | Dubrovačko-neretvanskoj županiji | 183 | 5 | 2 | 7 | 2 | 0 | 2 | 2 |
| 4. | Istarskoj županiji | 219 | 26 | 1 | 8 | 11 | 2 | 0 | 2 |
| 5. | Karlovačkoj županiji | 159 | 15 | 0 | 1 | 8 | 4 | 3 | 1 |
| 6. | Koprivničko-križevačkoj županiji | 117 | 3 | 5 | 2 | 4 | 0 | 0 | 6 |
| 7. | Krapinsko-zagorskoj županiji | 137 | 3 | 3 | 8 | 4 | 0 | 0 | 0 |
| 8. | Ličko-senjskoj županiji | 100 | 3 | 4 | 4 | 2 | 10 | 0 | 4 |
| 9. | Međimurskoj županiji | 97 | 0 | 3 | 2 | 3 | 3 | 0 | 0 |
| 10. | Osječko-baranjskoj županiji | 321 | 27 | 17 | 3 | 6 | 2 | 0 | 4 |
| 11. | Požeško-slavonskoj županiji | 97 | 9 | 10 | 5 | 0 | 0 | 0 | 3 |
| 12. | Primorsko-goranskoj županiji | 269 | 15 | 3 | 13 | 14 | 9 | 4 | 4 |
| 13. | Sisačko-moslavačkoj županiji | 184 | 15 | 2 | 4 | 2 | 1 | 0 | 0 |
| 14. | Splitsko-dalmatinskoj županiji | 487 | 13 | 19 | 17 | 0 | 0 | 0 | 10 |
| 15. | Šibensko-kninskoj županiji | 122 | 7 | 3 | 3 | 4 | 2 | 2 | 6 |
| 16. | Varaždinskoj županiji | 170 | 2 | 6 | 6 | 7 | 0 | 0 | 0 |
| 17. | Virovitičko-podravskoj županiji | 97 | 8 | 8 | 3 | 2 | 0 | 0 | 9 |
| 18. | Vukovarsko-srijemskoj županiji | 215 | 34 | 4 | 6 | 9 | 7 | 1 | 7 |
| 19. | Zadarskoj županiji | 171 | 3 | 5 | 8 | 2 | 1 | 0 | 0 |
| 20. | Zagrebačkoj županiji | 261 | 2 | 16 | 9 | 7 | 3 | 0 | 0 |
| **Tajništvo i uredi Vlade Republike Hrvatske** | | | | | | | | | |
| 1. | Vlada RH – Tajništvo | 49 | 1 | 0 | 4 | 2 | 1 | 1 | 0 |
| 2. | Ured predsjednika Vlade | 8 | 0 | 0 | 3 | 1 | 0 | 0 | 0 |
| 3. | Ured za ljudska prava | 7 | 1 | 0 | 2 | 0 | 0 | 0 | 0 |
| 4. | Ured za nacionalne manjine | 4 | 1 | 0 | 3 | 1 | 1 | 0 | 0 |
| 5. | Ured za odnose s javnošću | 15 | 1 | 0 | 1 | 5 | 0 | 0 | 0 |
| 6. | Ured za opće poslove Vlade i Sabora | 352 | 16 | 0 | 5 | 0 | 0 | 0 | 0 |
| 7. | Ured za protokol | 3 | 0 | 0 | 0 | 2 | 0 | 0 | 0 |
| 8. | Ured za ravnopravnost spolova | 5 | 0 | 0 | 1 | 0 | 0 | 0 | 0 |
| 9. | Ured za socijalno partnerstvo | 6 | 0 | 0 | 2 | 2 | 0 | 0 | 2 |
| 10. | Ured za suzbijanje zlouporabe opojnih droga | 6 | 0 | 0 | 4 | 0 | 0 | 0 | 0 |
| 11. | Ured za udruge | 7 | 0 | 0 | 3 | 1 | 0 | 0 | 0 |
| 12. | Ured za unutarnju reviziju | 8 | 0 | 0 | 1 | 0 | 0 | 0 | 1 |
| 13. | Ured za zakonodavstvo | 10 | 0 | 0 | 5 | 0 | 0 | 0 | 0 |
| 14. | Direkcija za korištenje službenih zrakoplova | 12 | 0 | 0 | 1 | 0 | 0 | 0 | 0 |
| 15. | Stručna služba savjeta za nacionalne manjine | 2 | 1 | 0 | 2 | 0 | 0 | 0 | 0 |
| 16. | HIDRA | 35 | 3 | 1 | 4 | 0 | 0 | 0 | 0 |
| UKUPNO | | 23944 | 2014 | 1037 | 1822 | 2294 | 204 | 129 | 742 |
| SVEUKUPNO | | 23944 | 2014 | 1037 | 4116 | | 204 | 129 | 742 |

*Napomene:*
1. Stanje popunjenosti radnih mjesta u kolonama 1 – 3 prikazuje ukupan broj
državnih službenika i namještenika zaposlenih na određeno i neodređeno vrijeme.
Broj zaposlenih u Ministarstvu obrane ne obuhvaća službenike i namještenike OSRH,
te službenike i namještenike koji su u postupku preuzimanja u trgovačko društvo
»Pleter«.
2. Na temelju odredbe čl. 7. točke 13. Zakona o zaštiti tajnosti podataka
(»Narodne novine« 108/96), podaci o broju zaposlenih u Ministarstvu unutarnjih
poslova predstavljaju državnu tajnu, te se stoga ne objavljuju u ovom Planu.
3. U kolonama 4a i 4b planira se samo potreban broj državnih službenika, s
obzirom da se na namještenike ne primjenjuju odredbe Zakona o državnim
službenicima.
4. Planirani broj pripadnika nacionalnih manjina i osoba s invaliditetom u
kolonama 5 i 6 uključen je u ukupan broj potreba zapošljavanja iskazan u
rubrikama 4a i 4b.
5. Podaci o potrebnom broju osoba s invaliditetom u koloni 6 prikazuju broj
osoba s invaliditetom koje bi trebalo zaposliti do 31. 12. 2008. sukladno
odredbi čl. 10. Zakona o profesionalnoj rehabilitaciji i zapošljavanju osoba s
invaliditetom (»Narodne novine« br. 143/02 i 33/05), kako bi se ostvarila
zastupljenost najmanje jedne osobe s invaliditetom na svakih 42 zaposlena.

Ostalo, NN 36/2008-1229
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)